PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/945)
  + [Valencià](/va/acuerdo/945)






Selector de idioma

Leer

* [Español](/es/acuerdo/945)
* [Valencià](/va/acuerdo/945)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009.[Butlletí Oficial Universitat d'Alacant](/ca/Publicacion)
==========================================================================================================================================

Secretaria General

Butlletí Oficial Universitat d'Alacant





PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009.

Data d'aprovació
:   17/09/2008

Data de publicació
:   18/09/2008

Òrgan competent
:   [OLD] Vicerectora de Planificació Estratègica i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=945.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/945)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/945)
  + [Compartir acuerdo en 

    X](https://twitter.com/intent/tweet?via=UA_Universidad&text=PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009.&url=https://www.boua.ua.es/va/acuerdo/945)

**Títol:** PROJECTE XARXES D'INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009.

**Secció:** CONVOCATÒRIES I CONCURSOS

**Òrgan:** [OLD] Vicerectora de Planificació Estratègica i Qualitat

**Data d'aprovació:** dimecres, 17 de setembre de 2008

PROJECTE XARXES D’INVESTIGACIÓ EN DOCÈNCIA UNIVERSITÀRIA. CONVOCATÒRIA 2008-2009  
  
 PRESENTACIÓ  
    
 El Vicerectorat de Planificació Estratègica i Qualitat i l'Institut de Ciències de l'Educació de la Universitat d'Alacant fan pública la vuitena convocatòria de Xarxes d'Investigació en Docència Universitària amb l'objectiu d'impulsar espais de col·laboració per a desenvolupar projectes d'investigació en la millora de la qualitat de l'aprenentatge de l'estudiant i en el disseny de bones pràctiques docents. Tot això, en el marc de l’aplicació de l'arquitectura curricular convergent amb l'Espai Europeu d'Educació Superior.  
    
    
 LÍNIES PRIORITÀRIES  
    
 La finalitat d'aquesta vuitena convocatòria és promoure processos d'investigació i reflexió en docència i aprenentatge, tot impulsant la implicació dels estudiants en aquests processos. Els projectes s’han de centrar en alguna de les línies següents:  
    
 - Elaboració de guies docents de diferents titulacions.   
 - Disseny i elaboració de metodologies docents per al desenvolupament de competències i capacitats discents, i el foment de la participació activa i el treball d'equip.   
 - Disseny, desenvolupament i innovació del currículum sobre el treball dut a terme en les guies docents:   
 - Planificacions metodològiques innovadores.   
 - Posada en pràctica de l'avaluació formativa.   
 - Elaboració i experimentació dels materials curriculars.  
    
    
 MODALITATS DE PARTICIPACIÓ  
    
 D'acord amb les anteriors línies prioritàries, s'estableixen aquestes modalitats de participació i les temàtiques corresponents:  
    
 MODALITAT I: Xarxes d’Investigació en Docència Universitària de Titulació -EEES.   
 El seu objectiu primordial és fomentar la coordinació i el treball en equip del professorat per al desenvolupament d'un curs complet o d'un àrea de coneixement d'una titulació.   
    
 - Xarxes de disseny curricular (elaboració de guies docents).   
 - Xarxes de desenvolupament de metodologies i avaluació dels aprenentatges sobre les guies elaborades.   
 - Xarxes d'elaboració de materials curriculars per al desenvolupament de les guies docents.  
    
 MODALITAT II: Xarxes d’Investigació en Docència Universitària de Lliure Conformació - EEES.   
 Xarxes de professorat amb projectes que no puguen ser inclosos en els requisits de la modalitat I, amb rellevància per a la docència i l’aprenentatge, i que tinguen com a referència l'Espai Europeu d'Educació Superior.  
    
    
 SOL·LICITANTS  
    
 Xarxes constituïdes per PDI de la UA i estudiants. L'estructura bàsica està definida per un coordinador, i 8/10 membres, amb la inclusió de dos alumnes. Un mateix participant no es pot adscriure a dues xarxes.  
    
    
 SOL·LICITUD  
    
 El termini de sol·licitud per a totes les modalitats finalitza el 15 d'octubre de 2008.  
 El coordinador de cada xarxa serà el responsable directe de la informació i el funcionament del grup de treball.  
    
 Les sol·licituds inclouran:  
    
 1.     MODALITAT (Especifiqueu la modalitat en la que es desitja participar ):  
    
 - Modalitat 1 (Titulació)  
 - Modalitat 2 (Lliure conformació)  
    
 2.     DENOMINACIÓ DE LA XARXA:  
    
 3.     IDENTIFICACIÓ DELS PARTICIPANTS:  
    
 - Coordinador/Membre de la xarxa:  
 - Nom i cognom:   
 - DNI:  
 - Categoria professional (CU, TU, TEU, alumne, etc.):   
 - Àrea de coneixement:   
 - Departament:   
 - Centre:  
 - Correu electrònic:            
- Telèfon:  
 (Incloure la informació completa, seguint aquest model, de tots/es els/les membres participants en la XARXA)  
    
 4.     TEMÀTICA DE LA INVESTIGACIÓ DOCENT A REALITZAR:  
    
 5.     TITULACIÓ I ASSIGNATURES ON S’IMPLANTARÀ LA INVESTIGACIÓ DOCENT:  
    
 - ASSIGNATURA:  
 - CODI ASSIGNATURA:  
 - TIPUS (TRONCAL, OBLIGATÒRIA,OPTATIVA,...):  
 (Especificar cadascuna de les assignatures amb els seus codis corresponents i el tipus d’assignatura)  
    
 6.     OBJECTIUS I JUSTIFICACIÓ DE L’INTERÈS DE LA INVESTIGACIÓ:  
    
 7.     PROCÉS DE COL·LABORACIÓ I METODOLOGIA:  
    
 La sol·licitud s'haurà de presentar en l'ICE i es troba a disposició dels interessats en la següent pàgina web:  
    
 <http://www.ua.es/va/ice/redes/2009/solicitud.doc>  
    
 ACCEPTACIÓ I SEGUIMENT  
    
 Els criteris de selecció dels projectes seran els següents:   
    
 - El grau d'adequació a les línies prioritàries expressades en aquesta convocatòria.   
 - La qualitat del projecte, que s'apreciarà amb els següents criteris d'anàlisis: precisió i adequació dels objectius, consistència metodològica, coherència interna i viabilitat del projecte.   
 - Les xarxes pertanyents a titulacions o assignatures amb un índex baix en el rendiment acadèmic.   
 - En el cas de xarxes que han participat en convocatòries anteriors, la rellevància dels informes d'investigació ja presentats.  
    
 Els professors participants adquireixen aquests compromisos:   
    
 - Assistir a les reunions de xarxa i participar-hi.  
 - Treballar en el disseny i desenvolupament de la investigació.   
 - Elaborar la memòria final de la investigació.   
 - Elaborar una memòria econòmica.   
 - Assistir als seminaris i cursos específics programats per l'ICE.  
    
 L'incompliment d'aquests compromisos podrà determinar la interrupció de l'ajuda al projecte. L'ICE durà a terme un seguiment de tots els projectes seleccionats i, dins de les seues possibilitats, es compromet a facilitar l'assessorament pertinent.   
    
 AVALUACIÓ I RESOLUCIÓ  
    
 Els projectes seran seleccionats per una comissió de valoració de l'ICE formada per la vicerectora de Planificació Estratègica i Qualitat, el director de l'ICE, un assessor del Programa Xarxes i dos professors que hagen participat en convocatòries anteriors. En cas necessari, es requerirà la presència d'avaluadors externs que emetran els informes de qualitat corresponents.   
    
 La resolució provisional d'aquesta convocatòria serà amb data 24 d'octubre de 2008, i els sol·licitants disposaran de 10 dies hàbils per a formular les reclamacions que consideren oportunes. El 12 de novembre de 2008 es publicarà la resolució definitiva i es comunicaran les propostes aprovades.  
    
    
 GESTIÓ DE LES AJUDES  
 Les ajudes seran canalitzades a través del departament al qual pertanga el coordinador de la xarxa, que es responsabilitzarà de la distribució dels recursos al departament o als departaments als quals estiguen adscrits els professors participants, una vegada lliurada i avaluada la memòria final.   
 Es faran efectives mitjançant transferències als capítols pressupostaris 2 i 6. Les claus pressupostàries del capítol 6, corresponent a l'exercici 2009, es tancaran el 30 d'octubre de 2010, i els recursos romanents revertiran a l’ICE.   
 Així mateix, el coordinador serà el responsable de remetre a l'ICE una memòria econòmica en el format i terminis que li seran notificats oportunament.   
 Els projectes d'innovació seleccionats tindran un finançament de 6.000 euros com a màxim per xarxa de la modalitat I, i de 3.000 euros per a la modalitat II.   
 Els estudiants podran rebre una col·laboració directa de 300 euros. Així mateix, si compleixen l'assistència als seminaris poden obtenir una certificació corresponent al nombre d'hores.   
 Els recursos econòmics es gestionaran d’acord amb les normes i els procediments de gestió econòmica vigents (LOU, Llei de pressupostos de la Generalitat Valenciana, Llei general pressupostària, Estatut de la Universitat d'Alacant, Bases d'execució del pressupost de la Universitat d'Alacant).   
 La tramitació de la despesa s'ajustarà als conceptes pressupostaris de la gestió econòmica de la Universitat d'Alacant.   
 En tot cas s'exclou el finançament de col·laboracions docents als professors de la Universitat d'Alacant.   
 Els membres de la xarxa decidiran de manera col·legiada la inversió o la distribució de l’ajuda.  
 PLA DE DIFUSIÓ DE LES INVESTIGACIONS  
 S'afavorirà un procés de comunicació fluid entre les xarxes que permeta intercanviar investigacions i experiències que, sens dubte, redundaran en la millora de la qualitat de la docència. Amb aquesta finalitat, durant el segon trimestre del 2009 tindran lloc les VII Jornades de Xarxes d'Investigació en Docència Universitària, destinades a fomentar mitjançant comunicacions la difusió dels resultats obtinguts en els projectes d'investigació.   
    
 Els treballs elaborats per les Xarxes podran ser publicats per l’ICE:   
    
 - Inserits en la pàgina web de l’ICE.   
 - En format CD, una vegada feta la valoració.   
 - O en format capítol de llibre, després de la valoració i la revisió.  
    
    
    
    
    
 Alacant, 17 de setembre de 2008  
    
LA VICERECTORA DE PLANIFICACIÓ ESTRATÈGICA I QUALITAT  
    
    
    
 Cecilia Gómez Lucas





[Carretera Sant Vicent del Raspeig s/n  
03435 Sant Vicent del Raspeig - Alacant  
 Tel. 45 091 4496 - Fax 77 941 2999](https://www.google.es/maps/@02.119925,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12287&trk=tyah&trkInfo=tarId%9D5551108199058%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)